**NOTA INFORMATIVĂ**

**la proiectul legii cu privire la Sistemul informaţional integrat al organelor de drept**

|  |
| --- |
| **1. Autorul şi participanţii la elaborarea proiectului şi scopul acestuia**  |
| Proiectul legii cu privire la Sistemul informaţional integrat al organelor de drept a fost elaborat de către Serviciul tehnologii informaţionale al Ministerului Afacerilor Interne, avînd drept scop stabilirea unui cadru legal şi financiar de implementare a Sistemului în vederea formării resursei informaţionale unice a organelor de drept din Republica Moldova. Aceasta va permite asigurarea funcţionării eficiente a tuturor organelor de drept, ameliorarea considerabilă a interacţiunii lor, utilizarea mai amplă a informaţiei colectate, în scopul prevenirii şi contracarării infracţiunilor. |
| **2. Temeiul iniţierii procesului de elaborare** |
| Temei pentru iniţierea procesului de elaborare a proiectului de lege menţionat a servit necesitatea armonizării cadrului legislativ-normativ existent la compartimentul evidenţei informaţiei cu caracter infracţional. |
| **3. Argumentarea necesităţii de reglementare** |
| În anul 2003 a fost adoptată Legea nr. 216-XV cu privire la Sistemul informaţional integral automatizat de evidenţă a infracţiunilor, a cauzelor penale şi a persoanelor care au săvîrşit infracţiuni. Scopul legii - stabilirea principalelor reguli şi condiţii de creare şi funcţionare a sistemului informaţional unic al organelor de urmărire penală, instanţelor judecătoreşti şi instituţiilor penitenciare.Ulterior, prin Hotărîrea Guvernului nr. 1202 din 17.10.2006 a fost aprobată Concepţia Sistemului informaţional integrat al organelor de drept, destinat spre integrarea tuturor resurselor informaţionale ale organelor de drept, ce va permite utilizarea mai eficientă a informaţiei stocate în combaterea criminalităţii, fără dublarea evidenţei unora şi aceloraşi obiecte informaţionale. În cadrul acestui proiect, în sfera de ocrotire a normelor de drept trebuie integrate reciproc resursele informaţionale existente sau nou-formate într-un sistem unic.Prin reglementările Hotărîrii Guvernului nr. 1202 a fost lărgit spaţiul informaţional al Sistemului, precum şi au fost determinate componentele informaţionale (registrele) acestuia. În baza Sistemul informaţional integral automatizat de evidenţă a infracţiunilor, a cauzelor penale şi a persoanelor care au săvîrşit infracţiuni a fost format Sistemul informaţional automatizat „Registrul informaţiei criminalistice şi criminologice”, care este parte componentă a resurselor informaţionale ale organele de drept.În anul 2013 a fost elaborat şi pus în exploatarea industrială produsul nou de program, care va asigura posibilitatea evidenţei tuturor informaţiilor necesare organelor de drept la realizarea activităţii analitice, de prognozare, prevenire şi combatere a criminalităţii, şi formării resursei informaţionale unică a organelor de drept din ţară.Actual, suntem în situaţia cînd prin lege este reglementată numai o parte din Sistemul informaţional integrat al organelor de drept (în continuare - SIIOD), şi anume Sistemul informaţional integral automatizat de evidenţă a infracţiunilor, a cauzelor penale şi a persoanelor care au săvîrşit infracţiuni (actualmente - Registrul informaţiei criminalistice şi criminologice), pe cînd funcţionarea SIIOD este reglementată doar prin hotărîre de Guvern, şi reglementarea respectivă este la nivel conceptual.O altă oportunitate întru promovarea prezentului proiect este faptul respectării recomandării prevăzute în punctul 7 al Concepţiei Sistemului informaţional integrat al organelor de drept, (HG nr. 1202/2006), în care este indicat, că „În general, baza juridico-normativă este suficientă pentru elaborarea şi implementarea sistemului, însă este necesar de introdus modificări în legislaţia în vigoare, în primul rînd, în Legeanr. 216-XV din 29 mai 2003 cu privire la Sistemul informaţional integrat automatizat de evidenţă a infracţiunilor, cauzelor penale şi a persoanelor care au săvîrşit infracţiuni, în scopul asigurării integrării şi extinderii obiectelor de evidenţă”.În acest scop Serviciul tehnologii informaţionale, în comun cu alte subdiviziuni interesate ale MAI, a decis de a recurge la abrogarea Legii nr. 216-XV din 29 mai 2003, cu ulterioara elaborare a proiectului de lege cu privire la Sistemul informaţional integrat al organelor de drept.În cadrul proiectului de lege au fost luate în consideraţie toate cerinţele faţă de organizarea funcţionării SIIOD, practica avansată, precum şi problemele existente în evidenţa infracţiunilor, a cauzelor penale şi a persoanelor care au săvîrşit infracţiuni. La fel în proiect sînt prevăzute şi unele amendamente, care au ca scop unificarea terminologiei şi concretizarea unor noţiuni şi denumiri ale organelor de specialitate. |
| **4. Respectarea transparenţei în procesul decizional** |
| În scopul respectării prevederilor Legii nr. 239-XVI din 13.11.2008 privind transparenţa în procesul decizional, proiectul legii a fost plasat pe pagina oficială a Ministerului Afacerilor Interne [www.mai.gov.md](http://www.mai.gov.md), directoriul *Transparenţa decizională,* secţiunea *Modulul de participare*. |
| **5. Impactul proiectului** |
| Proiectul va contribui la implementarea efectivă a prevederilor Hotărîrii Guvernuluinr. 1202 din 17.10.2006 „Cu privire la aprobarea Concepţiei Sistemului informaţional integrat al organelor de drept”. |
| **6. Fundamentarea economico-financiară** |
| Finanţarea creării, implementării, funcţionării şi dezvoltării Sistemului informaţional integrat al organelor de drept se efectuează din contul mijloacelor prevăzute în bugetul de stat pentru participanţii la Sistem. |

**Ministru Oleg BALAN**